Hej Bolius

vi skal have vore gummifuger omkring vinduerne fuget om og vil gerne gøre det selv.

Ved I, hvad redskaber vi skal bruge til det og hvor det kan købes?

Har I en vejledning til, hvordan det gøres nemmest? F.eks. en video el. forklaring?


Hvordan udskifter jeg indvendig fuge omkring vinduer?
Hej

Fugning af vinduer er et arbejde man godt kan gøre selv. Læs mere generelt om fugning af vinduer her:  
[Fuger omkring vinduer og døre](https://www.bolius.dk/fuger-omkring-vinduer-og-doere-16666)  

Der skal kort og godt bruges en fugepistol, et sæt med fugepinde i forskellige bredder og en spand med vand og en kraftig sæbeblanding.

Fugepindene skal i god tid inden fugning placeres i spanden med sæbevand, så de kan suge, mættes og blive glatte (slimede) på overfladen. Gerne nogle dage forinden.

Og så er I klar.

Vi har desværre ikke en vejledning eller en video, der viser hvordan arbejdet udføres, men jeg har sendt et ønske videre til vores videoafdeling for en mulig produktion.

I kan muligvis finde andre videoer på nettet der viser hvordan man gør.

Held og lykke med projektet

